СПЕЦИЈАЛНА БОЛНИЦА ЗА ИНТЕРНЕ БОЛЕСТИ ВРЊАЧКА БАЊА

 На основу члана 7-9 Посебног колективног уговора за здравствене установе чији је оснивач Република Србија, аутономна покрајна и јединица локалне самоуправе (“Сл.гласник РС” број 1/15), Кадровског плана “Специјалне болнице за интерне болести Врњачка Бања” број број 112-01-505/2017-02 од 15.05.2017.год., Уредбe о поступку за прибављање сагласности за ново запошљавање и додатно радно ангажовање код корисника јавних средстава (“Сл.гласник РС” број 119/13, 21/14, 66/14, 118/14, 22/15 и 59/15), закључка Комисије за давање сагласности за ново запошљавање и додатно радно ангажовање код корисника јавних средстава 51 број 112-6386/2019 од 26.06.2019. год. и одлуке Вд директора “Специјалне болнице за интерне болести Врњачка Бања” број 798/20 од 15.05.2020.године, расписује се:

 КОНКУРС

 ЗА ПРИЈЕМ У РАДНИ ОДНОС

- спремача/спремачице просторија у којима се пружају здравствене услуге-1 (један) извршилац, са пуним радним временом, на неодређено време са пробним радом у трајању од два месеца.

Опис посла спремач/спремачице просторија у којима се пружају здравствене услуге

Одржава хигијену просторија и опреме у коме се обавља здравствена делатност.

Одржава хигијену у административним просторијама.

Одржава хигијену у заједничким просторијама здравствене установе и околине здравствене установе.

Обавља послове прања и брисања главног улаза и стаклених површина подложних свакодневном додиру, дезинфекције свих тврдих подних облога као и степеништа, прање и дезинфекција санитарних чворова (прање умиваоника, брисање и гланцање славина, прање WЦ шоља, прање даске, поклопца, брисање плочица и гланцање огледала и дезинфекција).

Обавља послове дезинфекције у болничким собама и ходницима (у преподневним сатима два сата а после подне након посете болесницима), чисти и спрема болесничке собе и остале просторије где се обавља здравствена делатност.

Врши прикупљање отпада, прање корпи, изношење смећа до контејнера, одржавање хигијене контејнера и депоније, усисавање подних површина, прање и брисање столова и других радних површина, брисање грејних и расхладних тела са припадајућом цевима, брисање утичница, прекидача, брисање врата, штокова и подних облога, брисање полица, ормара, столица, брисање прозора, плафона и обављање других физичких послова. Обавља одржавање зелених површина, прикупљања излучевина, острањује остатке хране и смешта на одређено место.

Одржава хигијену просторија и соба, износи смеће и друге предмете и обавља све

послове везане за одржавање хигијене на хемодијализи.Обавља и друге послове по налогу претпостављених и директора.

Поред општих услова прописаних Законом о раду (“Сл.гласник РС” број 24/05,61/05, 54/09, 32/13, 75/14, 13/17 и 113/17), кандидат мора да испуњава и посебне услове:

-oсновно образовање.

Заинтересовани кандидати уз пријаву подносе:

-оверену копију дипломе о завршеној основној школи;

-уверење о држављанству не старије од шест месеци (оригинал или оверену копију);

-потврду односно уверење да није осуђиван не старију од шест месеци (оригинал или оверену копију);

-копију извода из матичне књиге венчаних ако је кандидат променио презиме (оригинал

 или неоврена копија);

- CV;

-мотивационо писмо

Пријаве са документацијом доставити лично или препоручено на адресу: Специјална болница за интерне болести Врњачка Бања, ул. 8.Марта 12, 36210 Врњачка Бања.

Неблаговремене пријаве неће се разматрати.

Рок за подношење пријава је 8 дана од дана објављивања на сајту Националне службе за запошљавање.

Кандидати који испуњавају услове конкурса, могу бити позвани на разговор ради пружања додатних информација.

Приликом заснивања радног односа изабрани кандидат дужан је да достави лекарско уверење као доказ о здравственој способности за обављање послова за које је заснива радни однос.

Kонкурс ће бити објављен на огласној табли и сaјту установе, на сајту Министарства здравља РС и на сајту Националне службе за запошљавање.

Одлука о избору кандидата биће донета најкасније у року од 30 дана од дана истека рока

за пријаву кандидата. Кандидати који не буду примљени могу захтевати повраћај конкурсне документације.

Изабрани кандидат дужан је да се у року од 3 дана од дана пријема обавештења о избору кандидата у писаној форми изјасни о датуму заснивања радног односа у болници.

У супротном, сматра се да одустаје од заснивања радног односа.

За све информације можете се обратити на телефон 036/613-450.

 ВД директор

 Специјалне болнице за интерне

 болести Врњачка Бања

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 др Вања Балшић